CELEX: 32016R1244
Language: bg
Date: 2016-07-28 00:00:00
Title: Регламент (ЕС) 2016/1244 на Комисията от 28 юли 2016 година за изменение на приложение I към Регламент (ЕО) № 1334/2008 на Европейския парламент и на Съвета по отношение на някои ароматични вещества от група, свързана с алфа,бета-ненаситена структура (Текст от значение за ЕИП)

29.7.2016   
            
            
               BG
            
            
               Официален вестник на Европейския съюз
            
            
               L 204/7
            
         РЕГЛАМЕНТ (ЕС) 2016/1244 НА КОМИСИЯТА
   от 28 юли 2016 година
   за изменение на приложение I към Регламент (ЕО) № 1334/2008 на Европейския парламент и на Съвета по отношение на някои ароматични вещества от група, свързана с алфа,бета-ненаситена структура
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1334/2008 на Европейския парламент и на Съвета от 16 декември 2008 г. относно ароматизантите и определени хранителни съставки с ароматични свойства за влагане във или върху храни и за изменение на Регламент (ЕИО) № 1601/91 на Съвета, регламенти (ЕО) № 2232/96 и (ЕО) № 110/2008 и Директива 2000/13/ЕО (1), и по-специално член 11, параграф 3 от него,
   като взе предвид Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (2), и по-специално член 7, параграф 5 от него,
   като има предвид, че:
   
               (1)
            
            
               В приложение I към Регламент (ЕО) № 1334/2008 се установява списък на Съюза на ароматизантите и изходните материали, одобрени за употреба във или върху храни, и условията за тяхната употреба.
            
         
               (2)
            
            
               С Регламент за изпълнение (ЕС) № 872/2012 на Комисията (3) беше приет списък на ароматичните вещества и той беше въведен в част А от приложение I към Регламент (ЕО) № 1334/2008.
            
         
               (3)
            
            
               Списъкът може да се актуализира в съответствие с предвидената в член 3, параграф 1 от Регламент (ЕО) № 1331/2008 обща процедура по инициатива на Комисията или при постъпване на заявление от държава членка или от заинтересована страна.
            
         
               (4)
            
            
               Списъкът на Съюза на ароматизантите и изходните материали за тяхното производство съдържа определен брой вещества, за които Европейският орган за безопасност на храните (наричан по-нататък „Органът“) е изискал да бъдат предоставени допълнителни научни данни за завършване на оценката преди определените крайни срокове, установени в част А от приложение I към Регламент (ЕО) № 1334/2008.
            
         
               (5)
            
            
               За следните пет вещества, принадлежащи към оценка № 208 на Групата на ароматизантите Преглед 1 (FGE. 208rev. 1): p-мента-1,8-диен-7-ол (FL № 02.060), миртенол (Fl. № 02.091), миртенал (Fl. № 05.106), p-мента-1,8-диен-7-илацетат (Fl. № 09.278) и миртенилацетат (Fl. № 09.302) в списъка на Съюза беше определен краен срок 31 декември 2012 г. за представяне на исканите допълнителни научни данни. Заявителят е предоставил необходимите данни.
            
         
               (6)
            
            
               Посочената химична група включва веществото p-мента-1,8-диен-7-ал (FL № 05.117), което беше използвано като представително вещество за групата и за което са предоставени данните за токсичност.
            
         
               (7)
            
            
               Органът направи оценка на предоставените данни и заключи в своето научно становище от 24 юни 2015 г. (4), че веществото p-мента-1,8-диен-7-ал (FL № 05.117) е генотоксично in vivo, поради което употребата му като ароматично вещество поражда опасения относно неговата безопасност. С Регламент (ЕС) 2015/1760 на Комисията (5) посоченото вещество вече е премахнато от списъка на Съюза.
            
         
               (8)
            
            
               В становището си Органът също така стигна до заключението, че тъй като p-мента-1,8-диен-7-ал (FL № 05.117) е представително за веществата в тази група, налице е потенциално опасение за безопасността във връзка с другите вещества в групата.
            
         
               (9)
            
            
               С цел по-задълбочена оценка на безопасността на тези пет вещества от съответните подкрепящи страни беше поискано до 30 април 2016 г. да предоставят допълнителни изследвания за токсичност, за да може ЕОБХ да завърши оценката си.
            
         
               (10)
            
            
               Съответните подкрепящи страни поеха предоставиха поисканите нови изследвания преди 30 април 2016 г.
            
         
               (11)
            
            
               Освен това до приключване на оценката на новите научни данни от страна на ЕОБХ, окончателната пълна оценка на тези вещества съгласно процедурата на експертната група по материали, които влизат в контакт с храни, ензими, аромати и спомагателни средства за обработка (CEF) към ЕОБХ — ако такава се изисква — и завършването на последващия регулаторен процес е целесъобразно да се изменят условията за употреба на посочените пет вещества с цел по-добро отразяване на действителните им актуални видове употреба.
            
         
               (12)
            
            
               Поради технически причини следва да се определят преходни периоди за храните, към които е добавено някое от петте ароматични вещества и които са пуснати на пазара или внесени в Съюза от трети държави, преди настоящият регламент да влезе в сила.
            
         
               (13)
            
            
               Поради това част А от приложение I към Регламент (ЕО) № 1334/2008 следва да бъде съответно изменена.
            
         
               (14)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Част А от приложение I към Регламент (ЕО) № 1334/2008 се изменя в съответствие с приложението към настоящия регламент.
   Член 2
   1.   Храните, към които е добавено някое от петте ароматични вещества: p-мента-1,8-диен-7-ол (FL № 02.060), миртенол (Fl. № 02.091), миртенал (Fl. № 05.106), p-мента-1,8-диен-7-илацетат (Fl. № 09.278) и миртенилацетат (Fl. № 09.302), които не отговарят на условията, посочени в приложението към настоящия регламент, и които са били законно пуснати на пазара, преди настоящият регламент да влезе в сила, могат да бъдат предлагани на пазара до изтичането на срока им на минимална трайност или срока им на годност.
   2.   Внасяните в Съюза храни, в които е добавено някое от ароматичните вещества, посочени в параграф 1, и които не отговарят на условията, посочени в приложението към настоящия регламент, могат да бъдат предлагани на пазара до изтичането на срока им на минимална трайност или срока им на годност, когато вносителят на тези храни може да докаже, че те са били изпратени от съответната трета държава и са били на път за Съюза, преди настоящият регламент да влезе в сила.
   3.   Преходните периоди, предвидени в параграфи 1 и 2, не се прилагат за смесите на ароматизанти.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 юли 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 354, 31.12.2008 г., стр. 34.
   
      (2)  ОВ L 354, 31.12.2008 г., стр. 1.
   
      (3)  Регламент за изпълнение (ЕС) № 872/2012 на Комисията от 1 октомври 2012 г. за приемане на предвидения в Регламент (ЕО) № 2232/96 на Европейския парламент и на Съвета списък на ароматичните вещества, за въвеждането му в приложение I към Регламент (ЕО) № 1334/2008 на Европейския парламент и на Съвета и за отмяна на Регламент (ЕО) № 1565/2000 на Комисията и на Решение 1999/217/ЕО на Комисията (ОВ L 267, 2.10.2012 г., стр. 1).
   
      (4)  Научно становище относно оценка № 208 на Групата по ароматизантите Преглед 1 (FGE. 208Rev1): Разглеждане на данните относно генотоксичността на представители за 10 алициклични алдехиди с α, β-ненаситеност в пръстен/странична верига и прекурсори от химичната подгрупа 2.2 на FGE.19. EFSA Journal (Бюлетин на ЕОБХ) 2015; 13(7):4173, стр. 28. doi:10.2903/j.efsa.2015.4173 Достъпен на следния адрес: http://www.efsa.europa.eu/efsajournal.
   
      (5)  Регламент (ЕС) 2015/1760 на Комисията от 1 октомври 2015 г. за изменение на приложение I към Регламент (ЕО) № 1334/2008 на Европейския парламент и на Съвета по отношение на премахването на ароматичното вещество p-мента-1,8-диен-7-ал от списъка на Съюза (ОВ L 257, 2.10.2015 г., стр. 27).
   
      ПРИЛОЖЕНИЕ
      Таблица 1 в част А, раздел 2 от приложението към Регламент (ЕО) № 1334/2008 се изменя, както следва:
      
                  а)
               
               
                  вписването, отнасящо се за вещество FL № 02.060, се заменя със следното:
                  
                              „02.060
                           
                           
                              
                                 p-мента-1,8-диен-7-ол
                           
                           
                              536-59-4
                           
                           
                              974
                           
                           
                              2024
                           
                           
                               
                           
                           
                              В категории 1, 3, 4.2, 5 (с изключение на категория 5.3), 6, 7, 14.1, 14.2 и 16
                           
                           
                              1
                           
                           
                              ЕОБХ“
                           
                        
            
                  б)
               
               
                  вписването, отнасящо се за вещество FL № 02.091, се заменя със следното:
                  
                              „02.091
                           
                           
                              Миртенол
                           
                           
                              515-00-4
                           
                           
                              981
                           
                           
                              10285
                           
                           
                               
                           
                           
                              В категории 1, 3, 5, 6, 14.1, 14.2, 15 и 16
                           
                           
                              1
                           
                           
                              ЕОБХ“
                           
                        
            
                  в)
               
               
                  вписването, отнасящо се за вещество FL № 05.106, се заменя със следното:
                  
                              „05.106
                           
                           
                              Миртенал
                           
                           
                              564-94-3
                           
                           
                              980
                           
                           
                              10379
                           
                           
                               
                           
                           
                              В категории 1, 2, 3, 4.2, 5, 6, 7, 8, 9, 10, 11, 12, 14.1, 14.2, 15 и 16
                           
                           
                              1
                           
                           
                              ЕОБХ“
                           
                        
            
                  г)
               
               
                  вписването, отнасящо се за вещество FL № 09.278, се заменя със следното:
                  
                              „09.278
                           
                           
                              
                                 p-мента-1,8-диен-7-илацетат
                           
                           
                              15111-96-3
                           
                           
                              975
                           
                           
                              10742
                           
                           
                               
                           
                           
                              В категории 1, 3, 5, 6, 7, 8, 14.1, 14.2 и 16
                           
                           
                              1
                           
                           
                              ЕОБХ“
                           
                        
            
                  д)
               
               
                  вписването, отнасящо се за вещество FL № 09.302, се заменя със следното:
                  
                              „09.302
                           
                           
                              Миртенилацетат
                           
                           
                              1079-01-2
                           
                           
                              982
                           
                           
                              10887
                           
                           
                               
                           
                           
                              В категории 1, 3, 4.2, 5, 6, 7, 14.1 и 14.2
                           
                           
                              1
                           
                           
                              ЕОБХ“